CELEX: C2006/060/88
Language: et
Date: 2006-03-11 00:00:00
Title: Kohtuasi T-459/05:  30. detsember 2005  esitatud hagi — MPDV Mikrolab  versus  Siseturu Ühtlustamise Amet

11.3.2006   
            
            
               ET
            
            
               Euroopa Liidu Teataja
            
            
               C 60/47
            
         30. detsember 2005 esitatud hagi — MPDV Mikrolab versus Siseturu Ühtlustamise Amet
   (Kohtuasi T-459/05)
   (2006/C 60/88)
   Kohtumenetluse keel: saksa
   Pooled
   
      Hageja: MPDV Mikorlab GmbH, Mikroprozessordatenverarbeitung und Mikroprozessorlabor (Mosbach, Saksamaa) (esindaja: advokaat W. Göpfert)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   Hageja nõuded
   
               —
            
            
               tühistada teise apellatsioonikoja 19. oktoobri 2005. aasta otsus asjas R 1059/2004-2;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Asjaomane ühenduse kaubamärk: sõnamärk “manufacturing score card” kaupadele ja teenustele klassides 9, 35 ja 42 — taotlus nr 3 334 596.
   
      Kontrollija otsus: jätta taotlus rahuldamata.
   
      Apellatsioonikoja otsus: jätta kaebus rahuldamata.
   
      Õiguslikud alused: määruse nr 40/94 artikli 7 lõike 1 punkti c rikkumine, kuna taotletavale kaubamärgile saab anda õiguskaitset, kuna asjaolu, et taotletava kaubamärgi iga osa eraldi või erineva kombinatsiooni osana võib olla kirjeldava iseloomuga, ei ole piisav põhjus kaubamärgi registreerimata jätmiseks;
   määruse nr 40/94 artikli 7 lõike 1 punkti b rikkumine, kuna kombinatsioon tervikuna on seoses kaupade ja teenustega, mille jaoks kaubamärgi registreerimist taotletakse, väljamõeldis ja ebaselge tähendusega, mis läheb kaugemale osade summast.